



ประกาศเจตจำนงสุจริต
ในฐานะนายกองค์การบริหารส่วนตำบลคลองกระบือ ขอให้คำมั่นว่าจะบริหารและปฏิบัติงานตาม
ภารกิจด้วยความซื่อสัตย์ สุจริต มีคุณธรรม มีความโปร่งใส มีความพร้อมรับผิด ประพฤติปฏิบัติและดำรงตนอยู่ด้วยความมีเกียรติและศักดิ์ศรีของความเป็นมนุษย์ กล้ายืนหยัดในสิ่งที่ถูกต้อง กำกับดูแลและส่งเสริมให้บุคลากรสังกัดองค์การบริหารส่วนตำบลคลองกระบือ ปราศจากการทุจริต คอรัปชั่นและผลประโยชน์ทับซ้อน และพร้อมที่จะได้รับการติดตามตรวจสอบจากผู้มีส่วนได้ส่วนเสียหรือสาธารณชน และยึดมั่นในค่านิยมขององค์กร
		ทั้งนี้ เพื่อให้เป็นไปตามเจตจำนง จึงขอความร่วมมือจากผู้บริหาร สมาชิกสภา และบุคลากรสังกัดองค์การบริหารส่วนตำบลคลองกระบือถือปฏิบัติ ตามนโยบายคุณธรรมและความโปร่งใสในการดำเนินงาน ดังนี้
		
	นโยบายคุณธรรมและความโปร่งใส
	การปฏิบัติ

	ด้านความโปร่งใส



	ปฏิบัติหน้าที่ด้วยความสุจริตและโปร่งใส โดยเปิดโอกาสให้ผู้มีส่วนได้ส่วนเสียมีส่วนร่วมและตรวจสอบในการดำเนินงาน เปิดเผยข้อมูลการจัดซื้อจัดจ้าง/ข้อมูลการดำเนินงานตามภารกิจของ อบต.คลองกระบือ และดำเนินการเรื่องการร้องเรียน

	ด้านความพร้อมรับผิด
	ปฏิบัติหน้าที่ตามกฎหมาย ระเบียบ ข้อบังคับและพร้อมรับผิดชอบต่อการตัดสินใจหรือการบริหารงานหรือการปฏิบัติงาน

	ด้านความปลอดจากการทุจริตในการปฏิบัติงาน
	ผู้บริหารและผู้ปฏิบัติงาน ไม่ใช้ตำแหน่งหน้าที่ในการเอื้อประโยชน์หรือรับสิ่งของมีค่าหรือบริการที่มีระเบียบหรือนโยบายห้ามไว้

	ด้านวัฒนธรรมคุณธรรมในองค์กร
	ให้ความสำคัญกับประโยชน์ส่วนรวมมากกว่าประโยชน์ส่วนตน และไม่ให้เกิดผลประโยชน์ทับซ้อน

	ด้านคุณธรรมการทำงานในหน่วยงาน
	ปฏิบัติงานตามมาตรฐาน/คู่มือการปฏิบัติงานด้วยความถูกต้องและเป็นธรรม บริหารงบประมาณอย่างเป็นระบบด้วยความโปร่งใสและตรวจสอบได้ มุ่งเน้นการบริหารและพัฒนาทรัพยากรบุคคลอย่างมีระบบและเป็นธรรม

	ด้านการสื่อสารในหน่วยงาน
	มุ่งเน้นทำงานแบบมีส่วนร่วม มีการสื่อสารทำความเข้าใจอย่างสม่ำเสมอ สนับสนุนและส่งเสริมให้ผู้ปฏิบัติงานทุกระดับมีจิตสำนึกและมีส่วนร่วมในการต่อต้านการทุจริตคอรัปชั่น

[bookmark: _GoBack][image: D:\ลายเซ็น\นายก.jpg]

					  (นายสนชัย  สังขศรี)
				นายกองค์การบริหารส่วนตำบลคลองกระบือ

